**BILJEŠKE UZ KONSOLIDIRANA FINANCIJSKA IZVJEŠĆA**

**OPĆINE PODCRKAVLJE**

**ZA RAZDOBLJE**

**01.01.2023. – 31.02.2023.**

**- razina 23 -**

**NAZIV: OPĆINA PODCRKAVLJE**

**ADRESA: Trg 108. brigade ZNG 11, 35201 Podcrkavlje**

**OIB: 39613161208**

**MATIČNI BROJ: 02586975**

**RKP: 37164**

**ŠIFRA DJELATNOSTI PREMA NKD: 8411**

**RAZINA: 23**

Člancima 14. - 18. Pravilnika o financijskom izvještavanju u proračunskom računovodstvu (Narodne novine br. 37/2022) propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna.

Općina Podcrkavlje pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

Općina Podcrkavlje ima jednog proračunskog korisnika, Dječji vrtić „Bambi Podcrkavlje“, čije se poslovanje odvija preko vlastitog žiro računa, odnosno nije uspostavljena riznica.

**BILJEŠKE UZ IZVJEŠTAJ BILANCA**

**02 – proizvedena dugotrajna imovina**

* Povećanje se odnosi na imovinu nabavljenu u 2023. godini, te na prijenos imovine u pripremi u upotrebu u iznosu od 3.565.972,36 EUR, umanjenu za ispravak vrijednosti

**05 – dugotrajna nefinancijska imovina u pripremi**

* Povećanje se odnosi na imovinu koja se započela realizirati u 2022. i 2023., te se očekuje završetak realizacije u 2024. godini

**11 – novac na računu i blagajni**

* povećanje u odnosu na stanje s početka razdoblja se odnosi na priljev sredstava na račun od kapitalnih pomoći iz državnog proračuna temeljem prijenosa EU sredstava.

**12 – depoziti, jamčevni polozi i dr.**

* Iznos se odnosi na plaćeni predujam za rashode koji će nastati u 2024. godini. (129 – ostala potraživanja)

**13 – potraživanja za dane zajmove**

* Na 31.12.2023. nema potraživanja za dane zajmove, te su dani zajmovi iz prethodnog razdoblja u cijelosti vraćeni

**15 – dionice i udjeli u glavnici**

* Iznos vlasničkih udjela u trgovačkim društvima u kojima Općina Podcrkavlje ima udjele su ostali nepromijenjeni u 2023. godini.

**16 – Potraživanja za prihode poslovanja**

* Iznos se odnosi na potraživanja za zakup poljoprivrednog zemljišta, komunalne i grobne naknade.

**17 – Potraživanja od prodaje nefinancijske imovine**

* Na 31.12.2023. nema evidentiranih potraživanja od prodaje nefinancijske imovine

**23 – obveze za rashode poslovanja**

* Iznos se odnosi na obveze za rashode za plaće zaposlenih, materijalne rashode, financijske rashode, te primljena jamstva.

**24 – obveze za nabavu nefinancijske imovine**

* obveze za rashode na nabavu nefinancijske imovine, bilježe smanjenje u odnosu na 2022. a odnose se na nabavu nefinancijske imovine za sportske objekte.

**26 – obveze za kredite i zajmove**

* Iznos se odnosi na obveze za kredite od tuzemnih kreditnih institucija izvan javnog sektora i primljeni zajam iz državnog proračuna za povrat poreza na dohodak.

1. **Popis ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i sl.)**

Prema podacima Jedinstvenog upravnog odjela, koji vodi evidenciju ugovorenih odnosa i slično, ima evidentiranih ugovorenih odnosa koji uz ispunjenje određenih uvjeta, mogu postati obveza ili imovina. Ugovor se odnosi na osnivanje prava građenja zaključen s Dobrovoljnim vatrogasnim društvom Podcrkavlje dana 25.07.2018. KLASA: 361-01/16-01/4, URBROJ: 2178/13-02-18-91

1. **Popis sudskih sporova u tijeku**

Općina Podcrkavlje nema sudskih sporova koji bi u budućim obračunskim razdobljima mogli postati prihod ili rashod u procijenjenoj vrijednosti.

1. **Popis primljenih i danih jamstava**

Općina Podcrkavlje ima evidentiranih danih jamstava u iznosu od 1.746.492,26 EUR kroz izdane bjanko zadužnice kao jamstvo kod Ministarstva regionalnoga razvoja i fondova EU te Središnjeg državnog ureda za demografiju i mlade za urednu provedbu potpisanih ugovora za sufinanciranje projekta.

Općina Podcrkavlje ima evidentiranih primljenih jamstava u iznosu od 255.430,49 EUR kroz bjanko zadužnice, te bankovne garancije. Iste su zaprimljene u svrhu postupka javne nabave, te kao jamstvo izvedene radove.

**BILJEŠKE UZ OBRAZAC PR-RAS**

***PRIHODI***

**611 Porez i prirez na dohodak**

Iskazani iznos je veći u odnosu na isto izvještajno razdoblje prethodne godine. Razlika u prihodu je odraz priljeva poreznih prihoda i izvršenog povrata poreza u izvještajnom razdoblju.

**613 Porezi na imovinu**

Iskazani iznos je veći u odnosu na isto izvještajno razdoblje prethodne godine, a odraz je prometa nekretninama na području Općine Podcrkavlje i naplati poreza kojeg utvrđuje i provodi Porezna uprava.

**614 Porezi na robu i usluge**

U izvještajnom je razdoblju bilo prihoda od poreza na robu i uslugu, a odnosi se na porez na potrošnju.

**633 Pomoći proračunu iz drugih proračuna i izvanproračunskim korisnicima**

Iskazani iznos je veći u odnosu na isto izvještajno razdoblje prethodne godine, a struktura prihoda od pomoći ove godine je prihod od fiskalnog izravnanja i kapitalne pomoći iz državnog proračuna te kapitalne pomoći od izvanproračunskih korisnika.

**638 Pomoći temeljem prijenosa EU sredstava**

Iskazani iznos se odnosi na prihode od pomoći temeljem prijenosa EU sredstava i veći je u odnosu na isto razdoblje prethodne godine iz razloga što su veće kapitalne pomoći temeljem prijenosa EU sredstava

**64 Prihodi od imovine**

Iskazani iznos je veći u odnosu na isto razdoblje prethodne godine iz razloga što je su povećani prihodi od zakupa poslovnih prostora i zakupa poljoprivrednog zemljišta.

**65 Prihodi od upravnih i administrativnih pristojbi, pristojbi po posebnim propisima i naknada**

Iskazani iznos je veći u odnosu na isto razdoblje prethodne godine, a odnosi se na prihode od doprinosa za šume, komunalnog doprinosa, komunalne naknade i dr.

**66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima**

Iskazani iznos se odnosi na prihod od Hrvatskih voda za naplatu Naknade za uređenje voda.

***RASHODI***

### 311 Plaće

Iskazani iznos se odnosi na rashode za plaće (bruto) i veći su u odnosu na isto razdoblje prethodne godine zbog rashoda Dječjeg vrtića „Bambi Podcrkavlje“ za plaće zaposlenika u ustanovi.

### 312 Ostali rashodi za zaposlene

Iskazani iznos se odnosi na rashode koji se isplaćuju zaposlenima, a odnose se na prigodne godišnje nagrade, prava po kolektivnom ugovoru.

### 313 Doprinosi na plaće

Iskazani iznos se odnosi na rashode za doprinose na plaću.

**321 Naknade troškova zaposlenima**

Iskazani iznos se odnosi na rashode za službena putovanja, stručno usavršavanje zaposlenika, naknade za prijevoz na posao i s posla.

**322 Rashod za materijal i energiju**

Iskazani iznos se odnosi na rashode za za troškove električne energije po objektima u vlasništvu Općine Podcrkavlje, kao i za troškove električne energije za javnu rasvjetu u svih trinaest naselja Općine Podcrkavlje.

### 323 Rashodi za usluge

Iskazani iznos se odnosi na rashode za usluge i veći je u odnosu na isto razdoblje prethodne godine iz razloga što su povećani troškovi usluga tekućeg i investicijskog održavanja, komunalnih usluga, te intelektualnih usluga.

### 329 Ostali nespomenuti rashodi poslovanja

Iskazani iznos se odnosi na ostale nespomenute rashode poslovanja, a odnose se na rashode za rad predstavničkih i izvršnih tijela, reprezentaciju, povjerenstava i sl.

**342 Kamate za primljene kredite i zajmove**

Iskazani iznos odnosi se na kamate za primljene kredite i zajmove od kreditnih i ostalih financijskih institucija izvan javnog sektora te iznose

**343 Ostali financijski rashodi**

Iskazani iznos se odnosi na bankovne troškove redovnom financijskog poslovanja.

**366 Pomoći proračunskim korisnicima drugih proračuna**

Iskazani iznos se odnosi se na tekuće pomoći proračunskim korisnicima

**372 Ostale naknade građanima i kućanstvima iz proračuna**

Iznos se odnosi na socijalna prava stanovništva i naknade propisane odlukama.

### 38 Tekuće donacije

Rashodi se odnose na prijenose sredstava neprofitnim organizacija prema provedenom natječaju za redovno financiranje aktivnosti.

**411 Materijalna imovina**

Iznos se odnosi na kupnju poljoprivrednog zemljišta

**421 Građevinski objekti**

Iznos se odnosi na izgradnju cesta, staza, i ostalih građevinskih objekata.

### 422 Postrojenje i oprema

Rashodi se odnose na opremanje objekata.

**426 Nematerijalna proizvedena imovina**

Iznos se odnosi na ulaganja u računalne programe

**451 Dodatna ulaganja u građevinske objekte**

Iznos se odnosi na dodatna ulaganja u objekte u vlasništvu Općine Podcrkavlje.

**BILJEŠKE UZ IZVJEŠTAJ O OBVEZAMA**

Ukupni iznos obveza na 31.12.2023. godine iznosi 502.424,64 EUR.

Nedospjele obveze su 502.338,39 EUR.

Dospjele obveze su 86,25 EUR.

Nedospjele obveze odnose se na obveze za rashode poslovanja 54.975,65 EUR, obveze za nabavu nefinancijske imovine 711,19 EUR te obveze za financijsku imovinu – povrat u državni proračun (povrat poreza) te obveze za kredit 446.651,55 EUR

Obveze su nastale sukladno predviđenoj dinamici poslovanja (redovno poslovanje / investicije) i ne predstavljaju opasnost po likvidnost općinskog proračuna.

Podcrkavlje, 28.02.2024.

OPĆINSKI NAČELNIK

Tomislav Trtanj